CELEX: 31999R1526
Language: el
Date: 1999-07-13
Title: Κανονισμός (ΕΚ) αριθ. 1526/1999 της Επιτροπής, της 13ης Ιουλίου 1999, για τον καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα του χοιρινού κρέατος

Avis juridique important

|

31999R1526

Κανονισμός (ΕΚ) αριθ. 1526/1999 της Επιτροπής, της 13ης Ιουλίου 1999, για τον καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα του χοιρινού κρέατος  

Επίσημη Εφημερίδα αριθ. L 178 της 13/07/1999 σ. 0006 - 0006

ΚΑΝΟΝΙΣΜΟΣ (ΕΚ) αριθ. 1526/1999 ΤΗΣ ΕΠΙΤΡΟΠΗΣτης 13ης Ιουλίου 1999για τον καθορισμό του βαθμού στον οποίο μπορούν να γίνουν αποδεκτές οι απαιτήσεις πιστοποιητικών εξαγωγής στον τομέα του χοιρινού κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1370/95 της Επιτροπής, της 16ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του χοιρινού κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1719/98(2), και ιδίως το άρθρο 3 παράγραφος 4,Εκτιμώντας:(1) ότι ο κανονισμός (ΕΚ) αριθ. 1370/95 προβλέπει ειδικά μέτρα όταν οι αιτήσεις πιστοποιητικών εξαγωγής αναφέρονται σε ποσότητες ή/και δαπάνες που υπερβαίνουν ή υπάρχει κίνδυνος να υπερβούν τις ποσότητες που διατίθενται συνήθως με βάση τα όρια που προβλέπονται στο άρθρο 8 παράγραφος 11 του κανονισμού (ΕΟΚ) αριθ. 2777/75 του Συμβουλίου(3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(4), ή/και τις σχετικές δαπάνες κατά τη διάρκεια της εν λόγω περιόδου·(2) ότι η αγορά ορισμένων προϊόντων του τομέα του χοιρινού κρέατος χαρακτηρίζεται από αβεβαιότητα· ότι από την επικείμενη τροποποίηση των επιστροφών που εφαρμόζονται στα προϊόντα αυτά είναι δυνατόν να προκύψει ζήτηση πιστοποιητικών εξαγωγής για κερδοσκοπικούς σκοπούς· ότι η έκδοση πιστοποιητικών για τις ποσότητες που ζητήθηκαν από τις 5 έως τις 9 και από τις 12 έως τις 13 Ιουλίου 1999 υπάρχει κίνδυνος να οδηγήσει σε υπέρβαση εκείνων που αντιστοιχούν στην κανονική διάθεση των εν λόγω προϊόντων· ότι πρέπει να απορριφθούν οι αιτήσεις για τις οποίες δεν έχουν ακόμη χορηγηθεί πιστοποιητικά εξαγωγής για τα εν λόγω προϊόντα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Όσον αφορά τις αιτήσεις χορηγήσεως πιστοποιητικών εξαγωγής που κατατίθενται έως τις 13 Ιουλίου 1999 δυνάμει του κανονισμού (ΕΚ) αριθ. 1370/95 στον τομέα του χοιρινού κρέατος δεν δίνεται συνέχεια στις εκκρεμούσες αιτήσεις οι οποίες θα έπρεπε να εκδοθούν από τις 14 Ιουλίου και από τις 21 Ιουλίου 1999 για τις κατηγορίες 1, 2 και 3 που αναφέρονται στο παράρτημα Ι του εν λόγω κανονισμού·Άρθρο 2Ο παρών κανονισμός αρχίζει να ισχύει στις 14 Ιουλίου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 13 Ιουλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 133 της 17.6.1995, σ. 26.(2) ΕΕ L 125 της 1.8.1998, σ. 58.(3) ΕΕ L 282 της 1.11.1975, σ. 77.(4) ΕΕ L 305 της 19.12.1995, σ. 49.